
RAPORT DE SPECIALITATE
Privind aprobarea funcționării provizorie până în data de 30.11.2017,  
a activităţii serviciilor de piaţă (comerţ cu legume, fructe, flori)
  din Piaţa Badea Cârţan   în Piaţa Traian.

Având în vedere Expunerea de motive a Primarului Municipiului Timișoara și Proiectul de hotărâre privind aprobarea  funcționării provizorie până în data de 30.11.2017, a activităţii serviciilor de piaţă (comerţ cu legume, fructe, flori)  din Piaţa Badea Cârţan în Piaţa Traian, 
Facem următoarele precizări:
În conformitate cu prevederile art. 36, alin. 1 şi  alin.2, lit.(b) din Legea nr. 215/2001 privind administraţia publică locală, republicată şi modificată;
Precizăm că terenul pe care se află Piața Traian este înscris în CF nr. 419040 CF vechi nr. 2, Top 5745, în suprafață de 7800 mp, proprietar Primăria Municipiului Timişoara.
 Precizăm că prin adresa nr. 24944/23.08.2017 a DSVSA Timiș, înregistrată la Primăria Municipiului Timișoara cu nr. CDM2017-385/28.08.2017 a comunicat faptul că aceștia nu autorizează/inregistrează piețe de tip provizorii; 
Prin adresa nr. SC2017-19337/30.08.2017 Direcția Generale de Urbanism și Dezvoltare a comunicat faptul că în conformitate cu Planul Urbanistic Zonal „Piața Traian” aprobat prin HCL nr. 95/1998 preluat de PUG cu HCL nr. 131/2007- terenul în discuție se regăsește în zona de protecție a monumentelor istorice, (Fv2). 
Având în vedere Avizul Favorabil al Direcției Județene pentru Cultură Timiș, nr. 3053/31.08.2017, înregistrat la Primăria Municipiului Timișoara cu nr. CDM2017-416/15.09.2017   
Prin adresa nr. SC2017-19337/21.08.2017 Biroul Autorizare Activități Comereciale a comunicat faptul că în Piața Traian funcționează 2 terase sezoniere, activitatea acestora neavând influență în mutarea activității din Piața Badea Cârțan în Piața Traian.
Prin adresa nr. SC2017-19337/29.08.2017 Direcția Clădiri Terenuri și Dotări Diverse  a comunicat faptul că în Piața Traian există un contract de închiriere cu o persoană juridică pentru o suprafață de 16 mp.

În concluzie, propunem aprobarea funcționării provizorie până în data de 30.11.2017, a activităţii serviciilor de piaţă (comerţ cu legume, fructe, flori)  din Piaţa Badea Cârţan  în Piaţa Traian.

Având în vedere prevederile legale expuse în prezentul raport, apreciez că proiectul de hotărâre privind aprobarea funcționării provizorie până în data de 30.11.2017, a activităţii serviciilor de piaţă (comerţ cu legume, fructe, flori)  din Piaţa Badea Cârţan  în Piaţa Traian, îndeplinește condițiile pentru a fi supus dezbaterii și aprobării plenului consiliului local. 

